Rudolf Hamburger estis arestita malpli ol du jarojn antaŭ la fino de la milito
Ĉu vi ne scias? Post kiam la milito finiĝis lia frato Viktor, loĝanta en Misurio, kaj lia eksedzino, kiu ĝis 1949 vivis en vilaĝo en Oxfordshire, komencis ricevi fojajn raportojn pri li per kunmalliberigitoj, kiuj eliris el la sovetiaj laborejoj. Rudolf Hamburger ne rajtis sendi aŭ ricevi leterojn. En julio 1947 Viktor ricevis leteron de pola virino, kiu raportis, ke Rudolf vivas kaj "laboras kiel inĝeniero". Lia eksedzino, Ursula, skribis al Viktor en aŭgusto 1947 ke ŝi ankaŭ ricevis leteron de Pollando: "Li estas malliberulo dum kvin jaroj, sed laboras en sia profesio. (...) Mi ne scias, kiam la kvin jaroj finiĝos. Ŝi estis en la sama tendaro kun li de julio 1945 ĝis decembro 1946". En tiu tempo Hamburger mem estis tenita en Karaganda en Kazaĥio, kaj la leteroj de Pollando evidente datis de antaŭ lia dua kondamno en majo 1949.